Հարվի Դենթ

**Հարվի Դենթ** (), հայտնի է նաև իր **Երկերեսանի** կեղծանունով (անգլ՝․ Two-Face), գերչարագործ DC Comics-ի հրատարակված կոմիքսներում: Կերպարը ստեղծել է Բոբ Քեյնը, և Հարվին առաջին անգամ հայտնվել է *Detective Comics* #66-ում, 1942 թվականի օգոստոսին: Նա դարձել է սուպերհերոս Բեթմենի ամենաերկարատև թշնամիներից մեկը՝ պատկանելով նրա դեմ չարագործների բանակը կազմող հակառակորդների թվին։

Կոմիքսներում Երկերեսանին Գոթեմ քաղաքի նախկին շրջանային դատախազ **Հարվի Դենթի** ալտեր էգոն է, որը դառնում է քրեական աշխարհի ամենվտանգավոր կերպարներից մեկը՝ տարված լինելով դուալիզմով և երկու թվով։ Նրա դեմքի կեսը սարսափելիորեն վնասված է։ Այտուցները նա ստացել է մաֆիայի ղեկավար Սալ Մարոնիի դատի ժամանակ, երբ վերջինս թթու է ցողել Հարվիի դեմքին։ Արդյունքում Դենթը խելագարվել է, և սկսելվէ որոշումներ կայացնել՝ հիմնվելով մետաղադրամ նետմելու վրա։ 

Կոմիքսների ժամանակակից դարաշրջանը կերպարին ներկայացնում է որպես դիսոցիատիվ ինքնության խանգարում ունեցող կերպար, որտեղ Երկերեսանին Հարվիի այլընտրանքային անձն է, որը զարգացել է մանկության տարիներին բռնության ենթարկվելու հետևանքով։ Ժամանակակից Հարվին Բեթմենի և կոմիսար Ջեյմս Գորդոնի դաշնակիցն է և Բեթմենի իրական ինքնության՝ Բրյուս Ուեյնի մտերիմ ընկերը։

Կերպարը հայտնվել է մի շարք ֆիլմերում։ Բիլլի Դի Ուիլյամսը նրան մարմնավորել է *[[Բեթմեն (ֆիլմ, 1989)|«Բեթմեն]]* » (1989) ֆիլմում, Թոմի Լի Ջոնսը՝ *[[Հավերժ Բեթմենը|«Բեթմեն հավերժ»]]* (1995) ֆիլմում, Աարոն Էքհարթը՝ *[[Խավարի ասպետը (ֆիլմ)|«Մութ ասպետը»]]* (2008) ֆիլմում և Հարրի Լոուտին՝ *[[Ջոկեր։ Խելագարություն երկուսով|«Ջոկեր. Ֆոլիե դե»]]* (2024) ֆիլմում։ Հարվին նաև հատնվել է Fox-ի *[[Գոտեմ (հեռուստասերիալ)|«Գոթեմ»]]* սերիալում, որտեղ նրան մարմնավորել է Նիկոլաս Դ'Ագոստոն և The CW-ի *«Գոթեմի ասպետներ»* սերիալում, Միշա Քոլինզի մարմնավորմամբ։ Ռիչարդ Մոլը, Թրոյ Բեյքերը և ուրիշներ հնչյունավորել են Հարվիին անիմացիաներում և տեսախաղերում։

## Նկարագրություն
Երկերեսանին *երկվությամբ* տարված հանցագործ է։ Ներկայացվելով 1942 թվականին որպես հանցագործության ղեկավար, որը տարված էր 2 թվով, Երկերեսանիի հանցագործությունները, ինչպես նաև նրա թաքստոցներն ու կամակատարները բազմիցս առնչվում են այդ թվին։ 1980-ականներից ի վեր Երկերեսանի կերպարի երկվությամբ տարվածությունը վերածվել է մարդու երկվությամբ տարվածության, որտեղ կերպարը հանցագործություններ է կատարում՝ հիմնվելով իր «ճշտի և սխալի թյուրըմբռնման» վրա։

Երկերեսանին ինքն իրեն համարում է և՛ բարի, և՛ չար, և կարևոր որոշումներ կայացնելիս, թե արդյոք իր լավ, թե չար կողմը կհաղթի, հույսը դնում է իր երկկողմանի մետաղադրամը նետելու վրա, որի մի կողմը վնասված է։

Հարվին լայնորեն համարվում է Բեթմենի ամենաողբերգական չարագործը, ով հանցագործ դարձած նախկին օրինապահ շրջանային դատախազ էր, և իր դեմքի աղավաղման պատճառով մերժվել էր հասարակության կողմից, ինչը հանգեցրել է հանցագործ աշխարհ մտնելուն։ Վաղ պատմություններում Դենթը ձգտում է շտկել իր դեմքը և վերադարձնել իր կնոջը, ում մասին նա սխալմամբ կարծում է, որ այլևս չի սիրում իրեն իր դեմքի պատճառով։ 1990-ականների «Դիտողի աչքը» ( *Batman* Annual #14) ֆիլմը վերաիմաստավորեց Հարվիին որպես հոգեբանական տրավմա ունեցող անձնավորություն, որը մանկության տարիներին բռնության էր ենթարկվել իր հոր կողմից, և որի արդյունքում գտնվում է հոգեկան խանգարման եզրին՝ իրեն ճնշած տրավմայի և Գոթեմում հանցագործության դեմ պայքարի հետևանքով, և հուսահատության հասցված Գոթեմի կոռուպցիայի պատճառով։ «Դիտողի աչքը» ֆիլմում Երկերեսանիին Հարվի Դենթի դիսոցիատիվ ինքնության խանգարման երկրորդ անհատականության վիճակն է, որը տրավմայի արդյունքն էր. պատմության մեջ հոգեբույժը նրա վիճակը նկարագրում է որպես «երկու անհատականություն» ունեցող, որտեղ Դենթը կարողացել է «սուբլիմացնել երկրորդ՝ հակասոցիալական անհատականությունը, դեռ դեռահաս տարիքում»։

## Հմտություններ
Հարվին չունի գերբնական ուժեր, և փոխարենը հույսը դնում է զենքի գործածման և մարտարվեստի իր հմտությունների վրա, որոնք էլ ավելի են կատարելագործվել Դեստրոուկի և Բեթմենի հետ մարզվելուց հետո։ Որպես նախկին փաստաբան, Հարվին իր հանցագործությունները մշակելիս օգտագործում է քրեական իրավունքի, քրեագիտության և ոստիկանական ընթացակարգերի իր փորձը։

Մինչև Երկերեսանի դառնալը, Հարվի Դենտը հաջողակ կարիերա է ունեցել որպես Գոթեմի շրջանային դատախազ՝ ձգտելով վերջ դնել քաղաքում կազմակերպված հանցագործությանը։ Իր դեմքի այլանդակումից հետո նա մոլուցքով տարվում է 2 թվով և երկվությամբ։ Երկերեսանին նախաձեռնում է 2 թվի շուրջ կենտրոնացած հանցագործություններ, ինչպիսիք են շենքերի կողոպուտը, որոնց հասցեում նշված է *2* թիվը, կամ իրադարձությունների ձեռնարկումը, որոնք տեղի կունենան ժամը 22:22-ին: Նա հմուտ իրավաբան է, բարձր որակավորում ունի քրեական իրավունքի հետ կապված գրեթե բոլոր հարցերում և լայն իմացություն ունի քրեական աշխարհի մասին։ Նա նաև խարիզմատիկ առաջնորդ և հռետոր է: Երկերեսանին ունակ է դիմանալ ցավին և կարճ ժամանակում վերականգնվել ծանր վնասվածքներից: Նա նաև հմուտ հրաձիգ է, և Բեթմենի հետ մարտերի ժամանակ պարբերաբար օգտագործում է տարբեր հրազենային միջոցներ, ինչպիսիք են ատրճանակները, որսորդական հրացանները, նռնականետերը, Tommy հրացանները, դանակներն ու հրթիռակիրները: Նա հիմնականում օգտագործում է կրկնակի ատրճանակներ:

Հարվի Դենթը միշտ գտնվում է գերազանց ֆիզիկական կարգավիճակում, նույնիսկ մինչև Երկերեսանի դառնալը, և երբ շրջանային դատախազի օգնական էր, իր գրասենյակում մարզասարքեր ուներ։ *«Բեթմեն. Դեմ առ դեմ»* պատմությունում Բեթմենը Գոթեմից մեկ տարով հեռանալուց կարճ ժամանակ առաջ Դենթին մանրամասնորեն մարզում է դետեկտիվ աշխատանքի և մարտարվեստի ոլորտում։ Հրազենի օգտագործման իր հմտությունները բարելավելու համար Դենթը վարձում է նշանառու մարդասպան Դեստրոուկին, որպեսզի Սլեյդը մարզի իրեն։

## Հարաբերություններ
#### Գիլդա
Գիլդա Դենտը Հարվի Դենթի կինն է։ Նա առաջին անգամ հայտնվել է *«Դետեկտիվ կոմիքսներ* #66»-ում՝ Հարվիի հետ միասին։

#### Բրյուս Ուեյն
Բեթմենի այլընտրանքային էգո Բրյուս Ուեյնը Հարվի Դենթի լավագույն ընկերն է, և Հարվին նաև Բեթմենի ամենավաղ դաշնակիցներից մեկն էր՝ դեռևս Բեթմենի և Ջեյմս Գորդոնի համագործակցությունից առաջ։ Նրանց բարեկամությունը սկիզբ է առնում *«Դետեկտիվ կոմիքսներ»* -ում Հարվիի առաջին հայտնվելուց, որտեղ Բեթմենը նրան անվանում է իր ընկերը և խնդրում է նրան թողնել իր հանցագործ կյանքը։ Այս հարաբերությունների պատճառով Երկերեսանին Բեթմենի ամենաանձնական թշնամիներից մեկն է։ Կոմիքսներում Բրյուսը Հարվիի հետագա կյանքը համարում է անձնական ձախողում, սակայն երբեք չի հրաժարվում նրան օգնելուց։

Հարվին գիտի, որ Բրյուս Ուեյնը Բեթմենն է։ Բեթմենի գաղտնի ինքնության մասին կերպարի իմացությունը ներկայացվել է Փիթեր Թոմասիի 2011 թվականի *«Բեթմենը և Ռոբինը»* շարունակական շարքի *«Մեծ այրվածքը»* պատմվածքում և ցուցադրվել է հետագա կոմիքսներում, ինչպիսին է Սքոթ Սնայդերի *«Բոլոր աստղերի Բեթմենը»*։ *«Դետեկտիվ կոմիքսներ* #1021»-ում Հարվին խոստովանում է Բեթմենին, որ իր ինքնությունը գաղտնի է պահել իր Երկերեսանիից՝ Բրյուսին պաշտպանելու համար։ 

#### Քրիստոֆեր Դենտ
Քրիստոֆեր Դենթը Հարվի Դենթի բռնարար և ալկոհոլիկ հայրն է, ում մասին առաջին անգամ խոսվել է «*Երկերեսանիի աչքը»* ( *Batman* Annual #14) պատմվածքում։ Դենթը որդուն ծեծում էր մետաղադրամի նետման հիման վրա։ Հոր կողմից անընդհատ բռնության ենթարկված Հարվին իր ստացած տրավմաները ներսում էր թաքցնում, և իր ներքին բացասական ապրումները նրան վերածեցին Երկերեսանիին։

## Ծանոթագրություններ

## Արտաքին հղումներ
* Հարվին DC Comics-ի պաշտոնական կայքում
* Հարվին DC տվյալների բազայի նախագծում

Կատեգորիա:DC Comics կերպարներ
Կատեգորիա:Բեթմեն
Կատեգորիա:Բեթմենի թշնամիներ
Կատեգորիա:Դատախազներ
Կատեգորիա:Իրավաբաններ
Կատեգորիա:Կերպարներ այբբենական կարգով
Կատեգորիա:Կոմիքսներ
Կատեգորիա:Կոմիքսների կերպարներ
Կատեգորիա:Հորինված զանգվածային մարդասպաններ
Կատեգորիա:Հորինված ինքնասպաններ
Կատեգորիա:Հորինված հանցագործներ
Կատեգորիա:Հորինված մարդասպաններ
Կատեգորիա:Հորինված քաղաքական գործիչներ
Կատեգորիա:Մուլտֆիլմերի կերպարներ
Կատեգորիա:Սուպերհերոսների մասին ֆիլմերի կերպարներ
Կատեգորիա:Ֆիլմերի հերոսներ